open-index/open-wikipedia-markdown huggingface dataset:
Dagur Kári

**Dagur Kári Pétursson** (f. 12. desember 1973) er íslenskur kvikmyndagerðarmaður og tónlistarmaður. Hann er sonur rithöfundarins Péturs Gunnarssonar. Hann fæddist í París í Frakklandi, en fjölskyldan fluttist til Íslands þegar hann var þriggja ára gamall. Dagur Kári útskrifaðist úr *Kvikmyndaskóla Danmerkur* árið 1999. Stuttmynd hans *Lost Weekend* vann 11 verðlaun á erlendum kvikmyndahátíðum.

Dagur Kári skip­ar ásamt Orra Jóns­syni tví­menn­ings­hljóm­sveit­ina Slowblow. Hljóm­sveit­in hef­ur gefið út þrjár breiðskíf­ur og samið tónlist fyr­ir tvær af mynd­um Dags Kára, ''Nóa al­bínóa'' og ''Fullorðið fólk''.

## Kvikmyndaskrá

## Tilvísanir


## Tenglar
* 
* Dagur Kári  á Kvikmyndavefnum
Jens Stoltenberg

**Jens Stoltenberg** (f. 16. mars 1959) er norskur stjórnmálamaður, sem gegndi embætti forsætisráðherra Noregs frá 17. október 2005 til 16. október 2013. Í mars árið 2014 var Stoltenberg síðan skipaður framkvæmdastjóri NATO og tók formlega við þeirri stöðu 1. október 2014. Þann 28. mars árið 2019 var embættistíð Stoltenbergs framlengd til ársins 2022. Í mars 2022 var ákveðið að framlengja embættistíð Stoltenbergs um eitt ár í viðbót vegna aukins vígbúnaðar í kjölfar innrásar Rússa í Úkraínu. Mark Rutte tók við af Stoltenberg í október 2024.

Þann 5. febrúar 2025 tók Stoltenberg við embætti fjármálaráðherra Noregs í ríkisstjórn Jonasar Gahr Støre.

## Einkahagir
Jens Stoltenberg er sonur Thorvalds Stoltenberg, fyrrverandi ráð- og sendiherra.

## Tilvísanir
Val di Chiana

**Val di Chiana** er um 100 km langt hallandi dalverpi í Toskana á Ítalíu sem nær frá rótum Appennínafjalla í norðri að sléttunni kringum Orvieto í suðri. Dalurinn dregur nafn sitt af ánni Chiana sem nú rennur í Chiana-skurðinum í dalnum miðjum. Chiana var þverá Tíber en á tímum Ágústusar var hún stífluð þar sem rómverskir verkfræðingar töldu hana skapa flóðahættu. Við þetta hægði á rennsli hennar og dalbotninn breyttist smám saman í mýri og byggðin fluttist yfir á hæðirnar í kring. Í byrjun 19. aldar var skurðurinn gerður eftir nánast öllum hinum gamla árfarvegi og látinn renna í Arnó. 

## Sveitarfélög
Dalurinn skiptist milli sýslnanna Arezzo og Siena og eftirfarandi sveitarfélaga:
* Arezzo-megin: Arezzo, Castiglion Fiorentino, Civitella in Val di Chiana, Cortona, Foiano della Chiana, Lucignano, Marciano della Chiana, Monte San Savino
* Siena-megin: Cetona, Chianciano Terme, Chiusi, Montepulciano, San Casciano dei Bagni, Sarteano, Sinalunga, Torrita di Siena, Trequanda.
Orvieto

**Orvieto** er 20.967 manna (31. desember 2013) bær í suðvesturhluta Úmbríu á Ítalíu. Bærinn stendur á lágum, flötum móbergsstapa.
Cortona

**Cortona** er um 22 þúsund manna bær í sýslunni Arezzo í Toskana á Ítalíu. Bærinn var stofnaður af Etrúrum og stendur í brattri hlíð með útsýni yfir Val di Chiana, en núverandi bæjarmynd er frá miðöldum að stærstum hluta. Cortona er heimabær fútúríska listmálarans Gino Severini og popptónlistarmannsins Jovanotti.
Chianina

**Chianina** er nautgripakyn sem á uppruna sinn á Mið-Ítalíu í héruðunum Toskana, Úmbríu og Marke. Það er kennt við Val di Chiana. Kynið er mjög fornt og er meðal annars nefnt í ritum Pliniusar eldra. Chianina-nautgripir eru mjög stórir (nautin ná allt að 1,7 metrum á herðakamb) með svart skinn og hvít eða gráhvít hár. Fullorðin naut verða allt að 1700 kíló að þyngd. 

Chianina-nautgripir eru oftast hafðir á fóðrum heima við. Þeir hafa gott skap og voru upphaflega fyrst og fremst ræktaðir sem vinnudýr. Þeir eru oft hafðir sýnilegir við hátíðleg tækifæri, t.d. notaðir sem dráttardýr í athöfninni *scoppio del carro* á páskadag í Flórens og chianina-kvíga er gefin sem fyrstu verðlaun í *[[calcio fiorentino]]*.

Chianina-nautgripir eru nú aðallega ræktaðir vegna kjötsins sem er mjög bragðgott og meyrt, en hættir við að verða seigt, t.d. við ofeldun eða frystingu. *[[Bistecca fiorentina]]* er aldrei gerð úr öðru kjöti. Chianina-nautgripir vaxa hratt, þola mikla hita og hafa mikið þol gegn sjúkdómum. Vegna þessara eiginleika eru þeir notaðir til kynbóta í hitabeltinu í Afríku.
Grunnungur

**Grunnungur** (fræðiheiti *Tinca tinca*) er fiskur sem tilheyrir ætt vatnakarpa. Hann lifir í vötnum og mjög hægfara ám um alla Evrópu og Asíu, einkum þar sem er leirbotn og mikið um gróður. Hann er alæta og étur botndýr og vatnajurtir.

Grunnungur er breiður fiskur með smágert hreistur og þykka hringlaga ugga, en einn ferkantaðan bakugga. Hann er grænn á bak og gulleitur á kvið með rauð augu. Þeir verða fullvaxnir 30-50 sm að lengd og 1-2 kíló að þyngd.
Forsetakjör á Íslandi 1980

**Forsetakjör 1980** fór fram þann 29. júní árið 1980. Fjögur voru í framboði þau Albert Guðmundsson alþingismaður Sjálfstæðisflokksins, Guðlaugur Þorvaldsson ríkissáttasemjari, Pétur J. Thorsteinsson sendiherra og Vigdís Finnbogadóttir leikhússtjóri. Vigdís var fyrsta konan sem gaf kost á sér til embættis forseta Íslands og var jafnframt fyrsta konan í heiminum sem kosin var forseti í lýðræðislegum kosningum. 

Fráfarandi forseti var Kristján Eldjárn en hann var kjörinn til embættisins 1968 og svo sjálfkjörinn 1972 og 1976. Kristján tilkynnti í ávarpi sínu á nýársdag 1980 að hann hygðist ekki sækjast eftir endurkjöri. Sú tilkynning var þó aðeins staðfesting á því sem búist hafði verið við síðan um sumarið 1979 þegar Kristján gaf sterklega í skyn að hann yrði ekki í framboði.

## Frambjóðendur
### Albert Guðmundsson
Albert Guðmundsson (f. 1923, 56 ára á kjördag) var fyrrum atvinnumaður í knattspyrnu, umsvifamikill viðskiptamaður og alþingismaður Sjálfstæðisflokksins í Reykjavík. Hann var snemma orðaður við framboð og staðfesti í ágúst 1979 að hann myndi bjóða sig fram ef Kristján Eldjárn færi ekki fram. Hann staðfesti framboð sitt svo í kjölfar nýársávarps Kristjáns.

### Guðlaugur Þorvaldsson
Guðlaugur Þorvaldsson (f. 1924, 55 ára á kjördag) var ríkissáttasemjari og fyrrum rektor Háskóla Íslands. Hann var einnig snemma orðaður við framboð. Hann tilkynnti um framboð sitt 14. janúar 1980.

### Pétur Thorsteinsson
Pétur J. Thorsteinsson (f. 1917, 62 ára á kjördag) var sendiherra Íslands í átta asíulöndum með aðsetur í Reykjavík. Pétur var lögfræðingur að mennt sem hafði starfað innan utanríkisþjónustunnar síðan 1944. Hann tilkynnti um framboð sitt 14. janúar 1980.

### Vigdís Finnbogadóttir
Vigdís Finnbogadóttir (f. 1930, 50 ára á kjördag) var leikhússtjóri Leikfélags Reykjavíkur og stundakennari í frönskum leikbókmenntum við Háskóla Íslands. Vigdís hafði áður verið kennari í MR og MH, leiðsögumaður hjá Ferðaskrifstofu ríksins, einn umsjónarmanna sjónvarpsþáttarins Vöku og umjónarmaður frönskukennslu í sjónvarpi. Vigdís tilkynnti um framboð sitt 1. febrúar 1980 og varð þá fyrst kvenna til að bjóða sig fram til embættis forseta Íslands.

## Kosningaúrslit

### Fylgi í einstaka kjördæmum

## Tilvísanir


## Heimildir
* Hagstofa Íslands
* forseti.is
Karpfiskar

**Karpfiskar** (fræðiheiti: *Cypriniformes*) eru ættbálkur geislugga. Áður innihélt þessi ættbálkur alla þá fiska sem tilheyra yfirættbálknum *[[Ostariophysi]]* nema grana sem mynduðu ættbálkinn *[[Siluriformes]]*. Karpfiskar voru þannig af samsíða þróunarlínum og nýlega hafa ættbálkarnir *[[Gonorynchiformes]]*, *[[Characiformes]]* og *[[Gymnotiformes]]* verið klofnir frá karpfiskum til að mynda einstofna ættbálka.

Ættbálkurinn telur sex ættir, 321 ættkvíslir og um það bil 3.268 tegundir. Flestar tegundir karpfiska lifa í Suðaustur-Asíu en engar tegundir af þessum ættbálki finnast í Suður-Ameríku eða Ástralíu.
Forsetafrú Íslands

**Forsetafrú Íslands** er kona forseta Íslands. 

*Georgía Björnsson; kona Sveins Björnssonar (1944-1952)
*Dóra Þórhallsdóttir; kona Ásgeirs Ásgeirssonar (1952-1964)
*Halldóra Eldjárn; kona Kristjáns Eldjárns (1968-1980)
*Guðrún Katrín Þorbergsdóttir; kona Ólafs Ragnars Grímssonar (1996-1998)
*Dorrit Moussaieff; kona Ólafs Ragnars Grímssonar (2003-2016)
*Eliza Jean Reid; kona Guðna Th. Jóhannessonar (2016-2024)

Björn Skúlason, eiginmaður Höllu Tómasdóttur, er fyrsti karlkyns maki forseta Íslands.

## Tilvísanir
Baccalaureus Scientiarum

**Baccalaureus Scientiarum** (skammst. **B.S.** eða **B.Sc.**) er háskólagráða sem námsskrár gera ráð fyrir að sé náð á þremur til fjórum árum, í námi með raunvísindaáherslu.

## Heimildir
*
Ást er...

***Ást er...*** (en: *Love is...*) eru myndasögur eftir Kim Grove Csala. Aðalpersónurnar eru par sem sýnir mismunandi aðstæður þar sem ást getur komið fyrir. Eftir andlát Kim Grove tók sonur hennar, Stefano Casala, við framleiðslu myndasögunnar. Á Íslandi hefur *Ást er...* verið birt í Morgunblaðinu.
Baccalaureus Artium

**Baccalaureus Artium** (skammstafað **B.A.** eða **A.B.**) er háskólagráða sem er veitt að loknu þriggja eða fjögurra ára löngu námi á grunnstigi, þ.e. á fyrsta stigi háskólanams. Gráðan er veitt að loknu námi í hugvísindum, oftast í félagsvísindum og stundum í raunvísindum.

## Heimildir
*
Háský

**Háský** er flokkur skýja, sem eru í yfir 6 kílómetra hæð yfir sjávarmáli.  Algeng háský eru klósigar, blika og maríutásur.
Regnþykkni

**Regnþykkni** (latína: *Nimbostratus*) er tegund miðskýja (af sumum talið til lágskýja), sem rignir úr og getur teygt sig í allt að 12 kílómetra hæð. Erfitt getur verið að greina á milli regnþykknis og grábliku.

## Heimildir
*
1. deild karla í knattspyrnu 1969

Árið 1969 var Íslandsmótið í knattspyrnu haldið í 58. skipti. Keflavík vann sinn 2. titil. Sjö lið tóku þátt; KR, Fram, ÍBA, ÍBV, Valur, Keflavík og ÍA. Þetta ár var deildin stækkuð um eitt lið, ekkert lið féll úr deildinni og eitt lið kom upp úr 2. deild.

## Loka staða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

|}

## Markahæstu menn

Skoruð voru 124 mörk, eða 2,952 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  ÍA
#### Niður í 2. deild karla
* *Ekkert lið*
### Félagabreytingar í lok tímabils
#### Upp í Úrvalsdeild karla
*  Víkingur
#### Niður í 2. deild karla
* *Ekkert lið*

## Úrslit [[VISA-bikar karla|deildarbikarsins]]
Frá 1960 til 1972 var úrslitaleikurinn leikinn á Melavellinum, sem var malarvöllur.
*  ÍBA 1 - 1 ÍA 
* Markaskorarar: Valsteinn Jónsson - Guðjón Guðmundsson

Endurtekning leiks:

 ÍBA 3 - 2 ÍA 
* Markaskorarar: Magnús Jónatansson, Eyjólfur Ágústsson, Kári Árnason - Matthías Hallgrímsson og Teitur Þórðarsson

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
Fyrsta ráðuneyti Geirs Haarde

**Fyrsta ríkisstjórn Geirs Haarde** var ríkisstjórn Íslands frá afsögn Halldórs Ásgrímssonar 15. júní 2006 til 24. maí 2007. Ríkistjórn Geirs tók við völdum í kjölfar þess að Halldór Ásgrímsson baðst lausnar frá embætti forsætisráðherra, er hann hafði ákveðið að draga sig í hlé. 
Í Ríkisstjórninni sátu ráðherrar frá Sjálfstæðisflokki og Framsóknarflokki. Ríkisstjórnin sat einungis í tæplega eitt ár, en formenn stjórnarflokkanna ákváðu að slíta samstarfinu vegna naums þingmeirihluta í kjölfar Alþingiskosninganna 2007. Í stjórninni sátu:

* Forsætisráðherra og ráðherra Hagstofu:Geir H. Haarde (D)
* Félagsmálaráðherra: Magnús Stefánsson (B)
* Fjármálaráðherra: Árni M. Mathiesen (D)
* Dóms- og kirkjumálaráðherra: Björn Bjarnason (D)
* Sjávarútvegsráðherra : Einar Kristinn Guðfinnsson (D)
* Utanríkisráðherra: Valgerður Sverrisdóttir (B)
* Landbúnaðarráðherra: Guðni Ágústsson (B)
* Heilbrigðis- og tryggingamálaráðherra: Siv Friðleifsdóttir (B)
* Umhverfisráðherra og samstarfsráðherra Norðurlanda: Jónína Bjartmarz (B)
* Samgönguráðherra: Sturla Böðvarsson (D)
* Iðnaðar- og viðskiptaráðherra: Jón Sigurðsson (B)
* Menntamálaráðherra: Þorgerður Katrín Gunnarsdóttir (D)
Końskowola

**Końskowola** er þorp í suð-austur Póllandi, staðsett milli Puławy og Lublin, nálægt Kurów. Íbúarfjöldi er 2188 íbúar (árið 2004).
1. deild karla í knattspyrnu 1971

Árið 1971 var Íslandsmótið í knattspyrnu haldið í 60. skipti. Keflavík vann sinn 3. titil. Átta lið tóku þátt; KR, Fram, ÍBA, ÍBV, Valur, Keflavík, ÍA og Breiðablik.

## Loka staða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Úrslitaleikur

Þar sem Keflavík og ÍBV voru efst og jöfn að stigum eftir 14 umferðir og spiluðu þau til úrslita um Íslandsmeistaratitilinn.

 Keflavík 4 - 0 ÍBV 

### Töfluyfirlit

|}

## Markahæstu menn

Skoruð voru 195 mörk, eða 3,482 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  Breiðablik
#### Niður í 2. deild karla
*  Víkingur
### Félagabreytingar í lok tímabils
#### Upp í Úrvalsdeild karla
*  Víkingur
#### Niður í 2. deild karla
*  ÍBA

## Úrslit [[VISA-bikar karla|deildarbikarsins]]
Frá 1960 til 1972 var úrslitaleikurinn leikinn á Melavellinum, sem var malarvöllur.
*  Víkingur 1 - 0 Breiðablik 
* Markaskorari: Jón Ólafsson

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
Foleo

**Foleo** er óútkomið tæki frá Palm. Það er í raun pínu lítil fartölva með 10" skjá sem tengist síma og kemst á netið. Það vegur rétt rúmlega 1 kg. Það inniheldur bluetooth, Wi-Fi og Infra-Red tengi. Það keyrir á Linux kjarna.

## Tenglar
Heimasíða Foleo
Microsoft PixelSense

**Microsoft PixelSense** (áður **Microsoft Surface**) er tæki frá Microsoft sem byggir á snertiskjám sem geta unnið úr mörgum snertingum samtímis. Stafrænt borð til að skoða myndir og myndbönd og fleira er veigamikill þáttur í kynningu á tækninni. Hún var fyrst tilkynnt 30. maí 2007 og kemur líklega út í nóvember 2007. Markaðshópurinn eru meðal annars veitingastaðir, hótel og verslunir sem geta nýtt sér örgjörva í kredit- og debetkortum til að leyfa viðskiptavinum að borga við borðið.
Astmi

**Astmi** (eða **asmi**) er langvinnur bólgusjúkdómur í lungunum. Þessi sjúkdómur er algengur, einkennin eru mæði, hvæsandi hljóð við öndun, þyngsli fyrir brjósti, og hósti. Einkennin geta komið fram nokkrum sinnum á dag eða nokkrum sinnum á viku. Sumir fá astmakast við það að hreyfa sig mikið eða á nóttunni. Í astma kemur bólga í öndunarfærin sem veldur þrengslum í lungnapípunum, slímmyndun, og krampa í berkjum. 

Astmi er talinn orsakast af blöndu erfðaþátta og umhverfisþátta. Umhverfisþættirnir geta verið loftmengun og ofnæmisvakar líkt og dýr og frjókorn. Astmi getur líka komið fram vegna lyfja á við aspirín og beta-blokkera. 

Það er ekki til lækning við astma, en hægt er að halda sjúkdómnum í skefjum með að forðast ofnæmisvalda og með því að nota innöndunarlyf með kortíkósteróíðum, það er steralyf og dregur því úr bólgu. Það að auki er hægt að nota langvinna beta-hvata og leukotríen-hemla ef sterarnir ná ekki að halda einkennunum í skefjum. Til að stöðva slæmt astmakast eru notaðir skammvinnir beta-2 hvatar *(salbútamol)* og kortíkósteróíðar. Mjög slæm astmaköst geta krafist innlagnar á spítala. 

Astmi kemur vanalega fram í æsku. Árið 2015 létust 400.000 manns úr astma. Í heiminum öllum eru tæp 400 milljón manns með astma *(2015)*. 

## Tilvísanir
1. deild karla í knattspyrnu 1975

Árið 1975 var Íslandsmótið í knattspyrnu haldið í 64. skipti. ÍA vann sinn 9. titil. Átta lið tóku þátt; KR, Fram, FH, ÍBV, Valur, Keflavík, ÍA og Víkingur. Þetta ár var deildin stækkuð í 9 lið. Liðið sem hafnaði í neðsta sæti Úrvalsdeildarinnar spilaði leik gegn liðinu sem lenti í 2. sæti í 2. deild um það hvort liðið spilaði í Úrvalsdeild á næsta ári.

## Loka staða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

Liðið sem lennti í neðsta sæti Úrvalsdeildarinnar spilaði leik gegn liðinu sem lenti í 2. sæti í 2. deild um það hvort liðið spilaði í Úrvalsdeild á næsta ári. Það voru Þróttur úr 2. deild og ÍBV sem spiluðu um það sæti.

 Þróttur 2 - 0 ÍBV 

### Töfluyfirlit

|}

## Markahæstu menn

Skoruð voru 134 mörk, eða 2,393 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  FH
#### Niður í 2. deild karla
*  ÍBA
### Félagabreytingar í lok tímabils
#### Upp í Úrvalsdeild karla
*  Breiðablik
*  Þróttur
#### Niður í 2. deild karla
*  ÍBV

## Úrslit [[VISA-bikar karla|deildarbikarsins]]
 Keflavík 1 - 0 ÍA 

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
Lágský

**Lágský** er flokkur skýja sem eru undir 2 km hæð. Dæmi um lágský eru þokuský, flákaský, bólstraský og skúraský.
Geri og Freki

**Geri og Freki** eru tamdir úlfar Óðins í norrænni goðafræði, sem hann sendir út um heim allan til að safna upplýsingum. Þeir borða allan mat Óðins, enda lifir hann bara á miði.
Kjarvalsstaðir

**Kjarvalsstaðir** eru sýningarhús í eigu Listasafns Reykjavíkur og standa á Miklatúni í Reykjavík. Þeir eru kenndir við myndlistarmanninn Jóhannes Kjarval. Fyrsta skóflustunga að þeim var tekin árið 1966 og húsið var formlega tekið í notkun 24. mars 1973, tæpu ári eftir lát Kjarvals.

Kjarval ánafnaði Reykjavíkurborg safn af listaverkum og persónulegum munum árið 1968. Hluti gjafarinnar var sýndur í fyrsta sinn við opnun Kjarvalsstaða árið 1973. Safnið hefur vaxið jafnt og þétt í gegnum árin; bæði hafa verk verið keypt en einnig hafa ýmsir einstaklingar fært safninu ómetanlegar gjafir.

## Saga
Kjarvalsstaðir voru önnur byggingin sem hönnuð var sérstaklega og byggð til almennra myndlistarsýninga í Reykjavík. Sú fyrsta var Listamannaskálinn við Austurvöll.

Árið 1964 ákvað borgarráð Reykjavíkur að mótaður skyldi lystigarður í borginni með höggmynd af skáldinu Einari Benediktssyni í tilefni 100 ára árstíðar hans og í kjölfar þess var tekin ákvörðun um að reisa í garðinum listasafn með veitingasölu til heiðurs listmálaranum Jóhannesi Sveinssyni Kjarval sem varð áttræður ári seinna. 

Kjarval tók fyrstu skóflustunguna að Kjarvalsstöðum á 180 ára afmælisári Reykjavíkurborgar í ágúst 1966, en lést ári áður en húsið var tekið formlega í notkun árið 1973. Fyrir tilkomu ráðhúss Reykjavíkur voru Kjarvalsstaðir notaðir undir veigameiri móttökur á vegum Reykjavíkurborgar. Þar var leiðtogafundur Georges Pompidou, forseta Frakklands, og Richard M. Nixon, Bandaríkjaforseta, haldinn 31. maí og 1. júní 1973.

## Byggingin

Bygginguna teiknaði Hannes Kr. Davíðsson. Staðsetning Kjarvalsstaða yst til norðurs á túninu tekur mið af heildarmynd garðs og byggingar, þar sem byggingin ber yfirbragð fínlegs listaskála. 

Skálinn er byggður upp af tveimur álmum sem tengjast um húsagarð með grannri miðálmu. Hann er tiltölulega lokaður til norðurs að götunni en opnast mót suðri að sólarbirtu og gróðursælum garðinum. 

Hannes var undir áhrifum af japönskum innblæstri í norrænan módernisma, þar sem áhersla var lögð á ómeðhöndluð náttúruefni bygginga ásamt léttleika og einföldun allra drátta. Léttleika Kjarvalsstaða má lesa af burðarvirki hússins þar sem grannar súlur bera uppi lárétt, koparklætt þakið. Þetta gefur svigrúm til frelsis í útfærslu veggja þar sem þeir gegna engu hlutverki í burði þaksins.

## Tilvísanir

## Tenglar
* Vefur Listasafns Reykjavíkur
Askur (ílát)

:*Þessi grein fjallar um matarílát, til að sjá aðrar greinar um ask má sjá [[askur]].*

**Askur** er matarílát úr tré með loki, sem Íslendingar virðast hafa farið að nota eftir að miðöldum lauk en þá fóru húsakynni smækkandi vegna kólnandi veðurs og í þröngum baðstofunum var ekki lengur mögulegt að matast við borð. Hver heimilismaður hafði sinn ask og sinn spón. Oftast var fólki skammtaður matur í askinn hvert kvöld og borðaði fólk úr honum á rúmi sínu, en á milli mála var hann geymdur á hillu. Fjöldi aska frá 19. öld og síðari hluta 18. aldar hefur varðveist.

Askar voru alltaf kringlóttir og smíðaðir úr stöfum sem voru festir saman með þremur gjörðum, og yfirleitt var hald eða hanki á hliðinni. Þeir voru oft gerðir úr rekavið og lokið, sem oftast var á hjörum, var  skorið út.

## Heimildir


## Tenglar
*
*
Georges Pompidou

**Georges Jean Raymond Pompidou** (5. júlí 1911 – 2. apríl 1974) var forseti Frakklands frá 1969 þar til hann lést árið 1974. Hann var forsætisráðherra Frakklands í forsetatíð Charles de Gaulle frá 1962 til 1968 og vann forsetakosningarnar eftir að de Gaulle hafði sagt af sér 1969. Pompidou hafði lengi verið einn nánasti samstarfsmaður de Gaulle og þótti eðlilegur arftaki hans. Sem forseti var hann hófsamur íhaldsmaður sem bætti samskipti Frakklands við Bandaríkin og stofnaði til jákvæðra sambanda við nýsjálfstæðar fyrrum nýlendur Frakka í Afríku. Pompidou styrkti stjórnmálaflokk þeirra de Gaulle, Bandalag lýðræðissinna fyrir lýðveldið (*Union des démocrates pour la République*) og gerði hann að helstu hreyfingu Gaullista í Frakklandi. 

Sem forseti tók Pompidou þátt í skipulagningu evrópska efnahagsbandalagsins og samþykkti aðild Bretlands að bandalaginu. De Gaulle hafði verið mjög andsnúinn því að Bretar hlytu aðild þar sem hann taldi þá of nána Bandaríkjamönnum, og hafði sem forseti beitt neitunarvaldi sínu gegn samþykkt á aðild þeirra.

Pompidou var þekktur fyrir dálæti sitt á nútímalist. Hann stóð fyrir byggingu ýmissa nýtískulegra mannvirkja í París, þar á meðal Pompidou-safnsins, sem var nefnt eftir honum eftir dauða hans.

## Tenglar
*
Sigurjón Kjartansson

**Sigurjón Kjartansson** (fæddur 20. september 1968) er tónlistarmaður, útvarpsmaður, gamanleikari og handritshöfundur. Sigurjón er í íslenska rokkbandinu HAM en í þeirri hljómsveit leikur hann á gítar og syngur. Hann var einn af höfuðpaurunum í Fóstbræðrum og Svínasúpunni og er annar stjórnandi útvarpsþáttarins *[[Tvíhöfði (tvíeyki)|Tvíhöfða]]* ásamt Jóni Gnarr. 

## Handritshöfundarferill

## Kvikmyndir
Sem leikari:

Sem leikstjóri:

## Tengill
*
1. deild karla í knattspyrnu 1978

Árið 1978 var Íslandsmótið í knattspyrnu haldið í 67. skipti. Valur vann sinn 16. titil. Tíu lið tóku þátt. Þetta ár er eitt af þremur árum sem KR tók ekki þátt í Úrvalsdeild karla. Hin tvö voru árin 1913 og 1914.

## Loka staða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

|}

## Markahæstu menn

Skoruð voru 279 mörk, eða 3,100 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  Þróttur
*  KA
#### Niður í 2. deild karla
*  Þór
*  KR
### Félagabreytingar í lok tímabils
#### Upp í Úrvalsdeild karla
*  KR
*  Haukar
#### Niður í 2. deild karla
*  Breiðablik
*  FH

## Úrslit [[VISA-bikar karla|deildarbikarsins]]
 ÍA 1 - 0 Valur 

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
Battlefield 2

**Battlefield 2** (oft skrifað **BF2**) er fyrstu persónu skotleikur sem er spilaður í gegnum netið. Hann er einnig með smá herkænsku og RPG þætti. BF2 var hannaður af Digital Illusions CE (DICE). Á meðan framleiðslu stóð tók Trauma Sudios þátt í gerð leiksins eftir að Digital Illusions keypti Trauma Studios. BF2 er gefinn út af Electronic Arts sem þriðji leikurinn í Battlefield seríunni. Hann var gefinn út seint í júní 2005.

BF2 inniheldur útgáfu fyrir einn í þrem styrkleikum og einnig fjölspilunarmöguleika í gegnum internetið eða LAN. Báðar útgáfur nota sömu kort. Einspilunar útgáfan leyfir 15 tölvustýrða leikmenn en internet útgáfan 64. Leikmenn geta valið um þrjú lið: United States Marine Corps (USMC), People's Liberations Army (PLA) og Middle East Coalition (MEC).

Leikjatölvu útgáfur er einnig til fyrir Xbox, Xbox 360 og PS2 og er kölluð Battlefield 2: Modern Cambot. Þrátt fyrir nafnið er munur á tölvuútgáfunni.

## Tenglar
Heimasíða leiksins
1. deild karla í knattspyrnu 1980

Árið 1980 var Íslandsmótið í knattspyrnu haldið í 69. skipti. Valur vann sinn 17. titil. Tíu lið tóku þátt.

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Leikur um Evrópusæti

Þar sem ÍA og Víkingur jöfn að stigum í 3. sæti eftir 18 umferðir og spiluðu þau til úrslita um Evrópusæti, þar sem að Fram hafði þegar tryggt sér sæti með sigri í bikarkeppninni.

 Víkingur 2 - 1 ÍA 

### Töfluyfirlit

|}

## Markahæstu menn

Skoruð voru 239 mörk, eða 2,656 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  Breiðablik
*  FH
#### Niður í 2. deild karla
*  Haukar
*  KA
### Félagabreytingar í lok tímabils
#### Upp í Úrvalsdeild karla
*  KA
*  Þór
#### Niður í 2. deild karla
*  Keflavík
*  Þróttur

## Úrslit [[VISA-bikar karla|deildarbikarsins]]
 Fram 2 - 1 ÍBV 

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
Finnbogi Rútur Valdimarsson

**Finnbogi Rútur Valdimarsson** (fæddur 24. september 1906 í Fremri-Arnardal við Skutulsfjörð, lést 19. mars 1989) var ritstjóri Alþýðublaðsins 1933-38, varaoddviti og oddviti Seltjarnarneshrepps, oddviti Kópavogshrepps, fyrsti bæjarstjóri Kópavogskaupstaðar, alþingismaður 1949-63 og bankastjóri Útvegsbanka Íslands 1957-72. Túnið Rútstún var nefnt eftir honum. Hann var jafnframt einn stofnenda prentsmiðjunnar Odda.

## Fjölskylda
Kona hans, Hulda Jakobsdóttir varð fyrst kvenna bæjarstjóri á Íslandi, en hún tók við bæjarstjórastöðunni af Finnboga. Þau hjónin voru svo kjörin fyrstu heiðursborgarar Kópavogs 8. október 1976. Eitt barna þeirra, Hulda Finnbogadóttir, náði kjöri sem bæjarfulltrúi í Kópavogi í kosningunum 1986.

Finnbogi var bróðir Hannibals Valdimarssonar og tengdafaðir Styrmis Gunnarssonar fyrrum ritstjóra Morgunblaðsins.

## Heimildir
* 
* 
* 

*
Hulda Dóra Jakobsdóttir

**Hulda Dóra Jakobsdóttir** (fædd 21. október 1911 í Reykjavík, lést 31. október 1998 í Reykjavík) var fyrsta konan á Íslandi sem varð bæjarstjóri, hún var bæjarstjóri Kópavogs frá 1957 til 1962. Hún náði kjöri sem bæjarfulltrúi í kosningunum 1970 og sat það eina kjörtímabil.

Hún var meðal þeirra sem stóðu að stofnun Leikfélags Kópavogs ásamt því að vera einn helsti hvatamaðurinn að byggingu Kópavogskirkju, hún var formaður sóknarnefndar í 10 ár.

Hún og eiginmaður hennar, Finnbogi Rútur Valdimarsson, voru kjörin fyrstu heiðursborgarar Kópavogs 8. október 1976. Eitt barna þeirra, Hulda Finnbogadóttir, náði kjöri sem bæjarfulltrúi í Kópavogi í kosningunum 1986.

Jafnréttisnefnd Kópavogsbæjar opnaði sýningu í Bókasafni Kópavogs um ævi og störf Huldu þann 4. júlí 2007, 50 árum upp á dag eftir að hún varð fyrst kvenna bæjarstjóri á Íslandi.

## Heimildir
* 
* 
* 
*
1. deild karla í knattspyrnu 1982

Árið 1982 var Íslandsmótið í knattspyrnu haldið í 71. skipti.
Víkingar bættu sínum fjórða titli í safnið. Heimir Karlsson leikmaður Víkinga hreppti gullskóinn. Tíu lið tóku þátt.

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur*. 

### Töfluyfirlit

|}

## Markahæstu menn

Skoruð voru 200 mörk, eða 2,222 mörk að meðaltali í leik.
## Félagabreytingar
### Félagabreytingar í upphafi tímabils
#### Upp í 1. deild karla
*  Keflavík
* ÍBÍ
#### Niður í 2. deild karla
*  Þór
*  FH
### Félagabreytingar í lok tímabils
#### Upp í 1. deild karla
*  Þór
*  Þróttur
#### Niður í 2. deild karla
*  KA
*  Fram

## Úrslit [[VISA-bikar karla|deildarbikarsins]]
 ÍA 2 - 1 Keflavík 

## Fróðleikur

## Tilvísanir


## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
* http://www.rsssf.com/tablesi/ijs82.html
Guglielmo Marconi

**Guglielmo Marconi** (25. apríl 1874 – 20. júlí 1937) var ítalskur eðlisfræðingur sem fann upp og fékk einkaleyfi á kerfi til þráðlausra skeytasendinga, en á slíku kerfi byggja meðal annars útvarp, sjónvarp, farsímakerfi, fjarstýringar og fleira. 

Hann var annað barn Giuseppe Marconi, landeiganda í Bologna og konu hans Annie Jameson, sem var barnabarn John Jameson, stofnanda viskýframleiðandans Jameson & Sons. Hann hóf rannsóknir á rafmagni og útvarpsbylgjum hjá Augusto Righi við Bolognaháskóla sem hafði meðal annars gert rannsóknir út frá kenningum Heinrich Hertz. Marconi hóf að gera tilraunir með kerfi til að senda þráðlaus símskeyti líkt og margir aðrir voru að reyna (t.d. Ørsted, Faraday, Hertz, Tesla, Edison og Popov). Ekki er hægt að halda því fram að Marconi hafi fundið upp notkun útvarpsbylgja til merkjasendinga, en hann á heiðurinn af því að hafa hannað fyrsta nothæfa útvarpskerfið sem náði einverri útbreiðslu. 

2. júní 1896 lagði hann fram umsókn um einkaleyfi á kerfi til þráðlausra skeytasendinga í London. Ári síðar stofnaði hann *Wireless Telegraph Trading Signal Company* sem síðar var nefnt *[[Marconi Wireless Telegraph Company]]*). Á þessum árum hélt hann margar sýningar á kerfinu í Bretlandi og Bandaríkjunum þar sem hann lýsti meðal annars Ameríkubikarnum beint frá New York-borg árið 1899. 12. desember 1901 tókst félaginu að senda fyrsta skeytið yfir Atlantshafið en það var ekki staðfest fyrr en með sendingu 17. desember 1902. 

Fyrsti viðskiptavinur Marconis var breska flotamálaráðuneytið sem tók kerfið í notkun sem öryggiskerfi fyrir skip á sjó. Kerfið byggði alla tíð á rafneistasendingum sem eingöngu var hægt að nota fyrir sendingar með merkjakerfi eins og Morse, en 1906 tókst Reginald Fessenden að senda hljóðbylgju þráðlaust.

Síðar voru mörg af einkaleyfum Marconis véfengd og flest þeirra felld úr gildi fyrir bandarískum dómstólum en Bandaríkjaher stóð þá meðal annars í málaferlum vegna brots gegn þessum einkaleyfum. Hann lést 1937 í Róm úr hjartaáfalli, 63 ára að aldri.
Homo erectus

↔
**Hinn upprétti maður** (latína: *Homo erectus*) er útdauð tegund af ættkvísl manna. Búsvæði þessarar tegundar var í Afríku fyrir um 1,6 miljónum ára, en þeir fluttust síðar þegar þeir fengu andlega getu til búferlum til Asíu og Evrópu. (latína: *Homo erectus*) voru með þróaðri verkfæri en fyrirennari þeirra *[[Homo habilis]]* hafði búið til. Þannig voru þeir betri til veiða. Þeir byggðu sér einnig skýli og voru fyrstu mannaparnir sem gerðu eld.

## Tilvísanir
Eyjafjarðarsýsla

**Eyjafjarðarsýsla** var ein af sýslum Íslands. Sýslur eru ekki lengur stjórnsýslueining á Íslandi, en nafnið er enn notað til að vísa til svæðisins.

Eyfajarðasýsla er við fjörðinn Eyjafjörð á Norðurlandi. Nágranni hennar í vestri er Skagafjarðarsýsla en í austri kúrir Suður-Þingeyjarsýsla henni við hlið. Sýslumörk voru í Hvanndalabjargi utan Ólafsfjarðar þar til Siglufjörður og Ólafsfjörður voru gerð að sjálfstæðu lögsagnarumdæmi sem fylgir Skagafjarðarsýslu. Sýslan nær að mörkum Austurhlíðar í Kaupangssveit að austan verðu en til fjalla nær hún inn á reginfjöll suður af Eyjarfjarðardal. Sýslunnar er fyrst getið árið 1550.

## Náttúrufar
Að flatarmáli er sýslan um 3930 km² en með Siglufirði og Ólafsfirði er hún alls 4300 km². Út með Eyjafjarðaströnd að vestanverðu er sæbratt en þó er þó nokkuð láglendi í Svarfaðardal og inndölum hans. Á firðinum eru eyjarnar Hrísey og Hrólfssker, sem og Grímsey á hafi úti. Allar tilheyra þær Eyjafjarðarsýslu.

Megindalir Eyjafjarðarsýslu eru þrír; Svarfaðardalur með Skíðadal, Hörgárdalur og Öxnadalur inn af honum og Eyjafjörður með sína þverdali. Fjöllin umhverfis þessa dali eru hrikaleg og mörg þeirra teygja sig í um 1000 m.y.s. Ár eru margar og vatnsmiklar en draga þær flestar nafn sitt af dalnum sem þær renna um. Þá er þeirra stærst Eyjafjarðará sem rennur út í Eyjafjarðarbotn.

Elsta berg í sýslunni er í Hvanndalabjargi og Ólafsfjarðarmúla - um 11-12 milljón ára. Halli berglaga í sýslunni eru að jafnaði 3-7°. Innst í Eyjafjarðardölum er bergið um 2-3 milljón ára gamalt. Í sýslunni er að finna 2 gamlar megineldstöðvar; önnur þeirra, kennd við Súlur, er milli Kerlingar og Öxnadals. Hin er nokkur yngri, um 7 mill. ára gömul, og er milli Villingadals og Torfufells. Fjöll í sýslunni, sérstaklega á Tröllaskaga, eru mjög mótuð af öflum skriðjökla og sjást þar víða skála- og dalajöklar.

Gróðursælt er að jafnaði í sýslunni með starengjum við árósa og ofar mýrar og graslendi. Ræktaðir skógar þekja 5% lands í Eyjafjarðarsveit.  Náttúrulega skóga má finna meðal annars í Leyningshólum í Eyjafjarðardal.

## Stjórnsýsla
Sýslan er eitt prófastsdæmi með Siglufirði og Ólafsfirði. Prestaköllin eru:
* Siglufjarðarprestakall með kirkju á Siglufirði
* Ólafsfjarðarprestakall; með kirkjum á Ólafsfirði og Kvíabekk
* Dalvíkurprestakall; með kirkjustöðum á Dalvík, Tjörn í Svarfaðardal, Urðum og Völlum
* Hríseyjarprestakall með kirkjum í Hrísey og á Stærri-Árskóg
* Möðruvallaprestakall; með kirkjum að Möðruvöllum í Hörgárdal, Bakka, Ytri-Bægisá og Glæsibæ
* Akureyraraprestakall
* Glerárprestakall á Akureyri
* Laugalandsprestakall með kirkjustöðum á Munkaþverá, Kaupangri, Grund, Möðruvöllum í Eyjafirði, Saurbæ og Hólum.

### Sveitarfélög
Eftirfarandi sveitarfélög eru innan sýslumarka (fyrrverandi innan sviga):
* Akureyri með Hrísey og Grímsey
* Dalvíkurbyggð
** (Svarfaðardalshreppur)
** (Árskógshreppur)
* Eyjafjarðarsveit
** (Hrafnagilshreppur)
** (Saurbæjarhreppur)
** (Öngulsstaðahreppur)
* Hörgárbyggð
** (Skriðuhreppur)
** (Öxnadalshreppur)
** (Glæsibæjarhreppur)
**((Arnarneshreppur))

## Tilvísanir
Vestur-Húnavatnssýsla

**Vestur-Húnavatnssýsla** var ein af sýslum Íslands. Sýslur eru ekki lengur stjórnsýslueiningar á Íslandi, en nafnið er enn notað til að vísa til svæðisins.

Vestur-Húnavatnssýsla er á Norðurlandi, milli Austur-Húnavatnssýslu og Strandasýslu. Nær hún frá Hrútafjarðará fyrir botni Hrútafjarðar að Víðidalsfjalli og Gljúfurá sem rennur í Hópið. Innan sýslunnar eru þrír firðir; Hrútafjörður, Miðfjörður og Húnafjörður - allir inn af Húnaflóa. Sýslan er alls 2580 km². Stærsti þéttbýlisstaður er Hvammstangi en einnig er vísir að þorpi á Laugarbakka og á Reykjum í Hrútafirði. Sýslunnar var fyrst getið árið 1552. Í sveitarfélaginu er Tónlistarskóli Vestur-Húnavatnssýslu með skólalúðrasveit.

## Náttúrufar
Berggrunnur Vestur-Húnavatnssýslu er að mestu leyti basaltberg en einnig er að finna líparít og myndbreytt berg í Vatnsnes- og Víðidalsfjöllum. Fjöll á svæðinu eru mótuð af útrænun öflum jökla, vinda og vatns. Víða eru jökulruðningar en út við ströndina finnast vísbendingar um hærri sjávarstöðu, s.s. vestan á Vatnsnesi og á Heggstaðanesi. Heggstaðanes skilur Hrútafjörð og Miðfjörð og Vatnsnes skilur Miðfjörð og Húnafjörð. Í Húnafirði eru nokkur stór vötn innan sýslumarka; það eru Vesturhópsvatn í Vesturhópi, Sigríðarstaðavatn lítið utar og Hópið.

Sveitirnar eru grösugar og nýtast einkar vel til sauðfjárræktar. Einnig er þar mikil hrossarækt og mjólkurframleiðsla en landbúnaður er aðal máttarstólpi héraðsins. Hlunnnindi s.s. reki og dúntekja er víða við ströndina. Upp af sveitunum er Arnarvatns- og Holtavörðuheiði sem nýtast til beitar sauðfjár að sumarlagi. Á Arnarvatnsheiði er vötnin mörg og stærst þeirra er Arnarvatn stóra. Heiðarnar eru grónar en sjaldséðir eru skógar í héraðinu. Fiskgengd er mikil í öllum ám og ber þar að nefna lax í ár og silungur í vötnum og tjörnum.

## Stjórnsýsla
Sveitarfélagið Húnaþing vestra nær yfir alla sýsluna og hefur stjórnsýslan sæti á Hvammstanga. Áður voru í sýslunni hreppar þessir:
* Staðarhreppur, Hrútafirði
* Ytri-Torfustaðahreppur, Heggstaðanesi og Miðfirði
* Fremri-Torfustaðahreppur, Miðfirði
* Hvammstangahreppur, Hvammstanga
* Kirkjuhvammshreppur, Vatnsnesi (utan Hvammstanga að vestanverðu)
* Þverárhreppur, Vesturhópi
* Þorkelshólshreppur, Víðidal

Prestaköll Húnaþings vestra eru tvö; 
* Melstaðarprestakall með kirkjum á Melstað, Staðarbakka, Stað, Víðidalstungu, Efra-Núpi og einnig Prestbakka, en hún er í Strandasýslu.
* Breiðabólsstaðarprestakall með kirkjum á Hvammstanga, Tjörn, Vesturhópshólum og Breiðabólsstað.

## Heimild
* Tómas Einarsson og Helgi Magnússon (ritstj.). 1989. Íslandshandbókin - náttúra, saga og sérkenni. Örn og Örlygur, Reykjavík.
Duck Hunt

**Duck Hunt** er tölvuleikur fyrir Nintendo Entertainment System (NES) leikjatölvuna. Spilandi notar NES Zapper sem er byssa fyrir NES til að skjóta endur á skjánum fyrir stig. Leikurinn var búinn til af Nintendo og gefinn út 1984 í Japan. Endur birtast ein eða tvær í einu og leikmaður fær þrjú skot til að skjóta þær niður.
Vegamót

**Vegamót** getur átt við um:

* Húsið Vegamót við Nesveg á Seltjarnarnesi
* Skemmtistaðinn Vegamót í Reykjavík
* Mót tveggja vega
* Vegamót í Eyja- og Miklaholtshreppi
Vegamót (hús)

**Vegamót** er hús númer 100 við Nesveg á Seltjarnarnesi. Húsið var reist árið 1930. Í húsinu hefur lengi vel verið starfrækt einhvers konar verslunarstarfsemi og í dag er þar starfrækt Fiskbúðin Vegamót.
Flóra

**Flóra** getur átt við eftirfarandi:

* kvenmannsnafnið Flóru
* Flóru í merkingunni plöntutegundir sem vaxa á tilteknu svæði. 
* rómversky gyðjuna Flóru
Norður-Þingeyjarsýsla

**Norður-Þingeyjarsýsla** var ein af sýslum Íslands. Sýslur eru ekki lengur stjórnsýslueining á Íslandi, en nafnið er enn notað til að vísa til svæðisins.

Norður-Þingeyjarsýsla er fyrir botni Öxarfjarðar og Þistilfjarðar en milli þeirra er Melrakkaslétta. Austan við Þistilfjörð er svo Langanes. Nábúar Norður-Þingeyjarsýslu eru Suður-Þingeyjarsýsla og Norður-Múlasýsla en sýslan er alls um 5380 km². Hún var fyrst nefnd í skjali frá árinu 1550.

## Náttúrufar
Engar eyjar eru fyrir ströndu sýslunnar en Melrakkaslétta er öll vogskorin. Þá er Tjörnesströndin sæbrött sem og Langanes framanvert. Sýslan er öll nokkuð láglend og hækkar inn til landsins.

Mesta á sýslunnar er Jökulsá á Fjöllum sem rennur í mörkum að vestanverðu. Þá falla nokkrar stórar ár í Þistilfjörð en Hafralónsá er þeirra mest. Stöðuvötn eru nokkur, sérstaklega á Sléttunni, og er Hraunhafnarvatn þeirra mest.

Láglendi sýslunnar er yfirleitt gróið og eru uppsveitirnar þurrlendar. Mýrafláka er að finna austan til i og á Melrakkasléttu. Í Kelduhverfi eru starengjar. Í Öxarfirði eru náttúrulegir skógar en þeir eru einnig víðar. Gróið land er alls 1914 km² sem er um 35% flatarmálsins.

## Stjórnsýsla
Í Norður-Þingeyjarsýslu eru þéttbýlisstaðirnir Kópasker, Raufarhöfn og Þórshöfn. Byggist afkoma þeirra á útgerð og þjónustu. Þá lifa íbúar sveitanna á landbúnaði, sérstaklega sauðfjárrækt.

Norður- og Suður-Þingeyjarsýslur eru eitt lögsagnarumdæmi saman og situr sýslumaður á Húsavík. Saman eru þær einnig eitt prófastsdæmi. Prestaköllin eru:
* Skinnastaðarprestakall; með kirkjum að Skinnastað, Garði í Kelduhverfi og Snartarstöðum í Núpasveit
* Raufarhafnarprestakall; krikjustaður Raufarhöfn
* Sauðanesprestakall; með kirkjustöðunum Sauðanesi og Svalbarði

Víðihóll á Fjöllum er útkirkjustaður frá Skútustaðaprestakalli í Suður-Þingeyjarsýslu.

### Sveitarfélög
Eftirtalin sveitarfélög eru í sýslunni (fyrrverandi innan sviga):
* Langanesbyggð (einnig í N-Múlasýslu)
** (Sauðaneshreppur)
** (Þórshafnarhreppur)
* Norðurþing
** (Öxarfjarðarhreppur)
*** (Fjallahreppur)
*** (Presthólahreppur)
** (Raufarhafnarhreppur)
** (Kelduneshreppur)
* Svalbarðshreppur
1. deild karla í knattspyrnu 1984

Árið 1984 var Íslandsmótið í knattspyrnu haldið í 73. skipti. ÍA vann sinn 12. titil. Tíu lið tóku þátt. Þetta ár var 3. stiga reglan tekin í notkun. Lið fékk 3 stig fyrir sigur í staðin fyrir 2, en sú regla hafði verið við lýði frá stofnun deildarinnar.

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

|}

## [[Gullskór|Markahæstu menn]]

Skoruð voru 232 mörk, eða 2,578 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í 1. deild karla
*  KA
*  Fram
#### Niður í 2. deild karla
*  ÍBÍ
*  ÍBV
### Félagabreytingar í lok tímabils
#### Upp í 1. deild karla
*  FH
*  Víðir
#### Niður í 2. deild karla
*  KA
*  Breiðablik

## Úrslit [[VISA-bikar karla|deildarbikarsins]]
*  ÍA 2 - 1 Fram 
* Markaskorarar: Guðbjörn Tryggvason '88, Árni Sveinsson '91; Guðmundur Steinsson '53

## Fróðleikur

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
* http://www.rsssf.com/tablesi/ijs84.html
Tetris

**Tetris** er vinsæll tölvuleikur sem hefur verið gefinn út á margar tölvur. Alexey Pajitnov bjó til upprunalega leikinn árið 1984. Leikurinn er fáanlegur á nánast allar leikjatölvur, stýrikerfi, síma og margt fleira. Tetris er á mörgum listum yfir bestu leiki allra tíma.

Upphaflega útgáfan samanstendur af kubbum sem eru mismunandi í laginu, takmarkið er að ná línum þvert yfir borðið. Gerðar hafa verið margar aðrar útgáfur, þar sem hlutir og jafnvel fólk er í stað kubbana, en takmarkið er hið sama.

## Tenglar
* Online Tetris (Flash leikur)
Pac-Man

***Pac-Man*** er tölvuleikur frá Namco sem var gefinn út í Japan árið 1979. Hann varð strax gríðarlega vinsæll og er enn spilaður. *Pac-Man* er með frægustu leikjum allra tíma. Persónan hefur birst í yfir þrjátíu öðrum tölvuleikjum.

## Tenglar
* Vefur Pac-Man
Mac mini

**Mac mini** er minnsta einkatölva Apple. Hún er hönnuð til að laða að sér eigendur Windows tölva, iPoda, eldri Macintosh gerða og alla sem hafa áhuga á ódýrri og auðveldri einkatölvu. Hún var kynnt á Macworld 11. janúar 2005. Tvær gerðir voru gefnar út í Bandaríkjunum 22. janúar 2005 (29. janúar á heimsvísu). Smávægilegar uppfærslur voru gefnar út 26. júlí 2005, nýjar útgáfur með Intel Core örgjörva voru gefnar út 28. febrúar 2006 og endurbætt útgáfa var kynnt 6. september 2006.
Apple TV

**Apple TV** er tæki frá Apple fyrir sjónvörp. Því er ætlað að vera tengt við Mac OS X eða Windows tölvu og spila stafrænt efni í gegnum iTunes. Apple TV getur virkað sem heimabíó tengdur iPod eða margmiðlunar mótakari, það fer eftir þörfum notanda.
Það fæst í 40 og 160 gígabæta útgáfum.

Seint í júní var YouTube möguleika bætt í Apple TV. Það gengur þannig fyrir sig að öll myndbönd sem hægt er að horfa á í Apple TV í gegnum YouTube hafa verið færð í H.264 snið sem Apple TV styður. Fleiri vörur frá Apple spila þetta snið, svo sem iPod, iPhone og Apple TV. Öll myndbönd og tónlist í þessum tækjum fara í gegnum iTunes forritið frá Apple.

Árið 2019 opnaði Apple TV streymisveituna Apple TV+.
2038-vandinn

**2038-vandinn** á við um tæknilegar annmarkanir í forritum sem notast við svokallaða Unix tímaframsetningu, sem á við í macOS og öðrum POSIX-stöðluðum kerfum, og Linux.  Vandamálið hefur verið lagað í macOS og iOS, og öllum nýrri Linux-kerfum (en ekki 32-bita útgáfum), en þar sem við á gæti orðið til þess að forrit festist í lykkjum (þ.e. forrit endurtekur sömu aðgerðir aftur og aftur), þau gefi rangar niðurstöður o.s.frv.

Tímaframsetningin er í raun talning í sekúndum frá 1. janúar 1970, takmörkunin er sú að form tímaframsetningarinnar einskorðast við formerkta 32-bita tölu (mögulegur fjöldi jákvæðra sekúnda er því 231).  Þetta þýðir að sekúndurnar eru taldar frá 0 upp í 2.147.483.647 (231) eða til klukkan 03:14:07 UTC þriðjudaginn 19. janúar 2038 ef talið er frá 1. janúar 1970.  Á áðurnefndum degi byrjar forritið svo að telja upp á við frá −2.147.483.648 (-231) sekúndum.  Þetta veldur að sjálfsögðu ruglingi í mörgum forritum þar sem tíminn verður neikvæður og mun valda því að forritið heldur að árið sé 1901 (þ.e.a.s. −2.147.483.648 sekúndum frá árinu 1. janúar 1970).

Lausnin felst í að breyta tímaframsetningunni úr 32 bitum yfir í 64 bita. Samsvarandi takmarkanir eru til staðar á þeirri framsetningu en þeirra verður ekki vart fyrr en eftir 290 milljarða ára. Ekki er litið á það sem aðkallandi vandamál.
Alþingiskosningar 1953

Alþingiskosningar árið 1953 voru haldnar 28. júní og var niðurstaðan svona.

* Kjörnir alþingismenn 1953

## Heimildir
* Hagstofa Íslands
## Tengt efni
Kosningasaga
Alþingiskosningar 1933

**Alþingiskosningar 1933** voru kosningar til Alþingis sem voru haldnar 16. júlí 1933. Efnt var til kosninga í samræmi við reglur um breytingar á stjórnarskrá, en Alþingi hafði samþykkt nýja kjördæmaskipan sem átti að tryggja þingmannafjölda í samræmi við fylgi á landsvísu. Kosið var í síðasta sinn eftir gömlu reglunum og áætlað að ganga sem fyrst aftur að kjörborðinu og kjósa eftir nýja kerfinu. Kosningaréttur var miðaður við 25 ár og þiggjendur sveitastyrks gátu ekki kosið. Fjöldi á kjörskrá var 53.327 eða tæp 47% íbúa landsins. Kosningaþátttaka var 70,1%. 

Þetta voru aðrar alþingiskosningarnar sem Sjálfstæðisflokkurinn bauð fram í eftir að hann var myndaður með samruna Frjálslynda flokksins og Íhaldsflokksins í maí árið 1929. Kosningasigur flokksins var sá mesti í sögu hans en hann hlaut tæpan helming atkvæða.

Eftir kosningarnar sat „samstjórn lýðræðissinna“ áfram við völd, en það var samsteypustjórn Framsóknarflokks og Sjálfstæðisflokks. Framsóknarmenn höfðu þrjá ráðherra en Sjálfstæðismenn einn. 

## Niðurstöður
Niðurstöður kosninganna voru þessar:

Fjöldi landskjörinna þingmanna í sviga.

## Tengt efni
Kosningasaga
Jörð (norræn goðafræði)

**Jörð** eða **Fjörgyn** er í norrænni goðafræði móðir Þórs, en hann eignaðist hún með Óðni.
1. deild karla í knattspyrnu 1987

Árið 1987 var Íslandsmótið í knattspyrnu haldið í 76. skipti. Valur vann sinn 19. titil, en liðið vann ekki titilinn eftir það í 20 ár. Tíu lið tóku þátt.

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur*. 

### Töfluyfirlit

|}

## [[Gullskór|Markahæstu menn]]

Skoruð voru 253 mörk, eða 2,811 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í 1. deild karla
*  KA
*  Völsungur
#### Niður í 2. deild karla
*  Breiðablik
*  ÍBV
### Félagabreytingar í lok tímabils
#### Upp í 1. deild karla
*  Víkingur
*  Leiftur
#### Niður í 2. deild karla
*  Víðir
*  FH

## Úrslit [[VISA-bikar karla|bikarkeppni KSÍ]]
*  Fram 5 - 0 Víðir 
* Markaskorarar: Guðmundur Steinsson '17, '26, Ragnar Margeirsson '22, Viðar Þorkelsson '49, Ormarr Örlygsson '52

## Fróðleikur

## Tilvitnanir


## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
* http://www.rsssf.com/tablesi/ijs87.html
*
Búri

:*Búri er einnig [[Búri (nafn)|karlmannsnafn]]*
**Búri** var fyrsti guðinn í norrænni goðafræði, hann kom í heiminn þegar kýrin Auðhumla sleikti hrím af steinum.
Þúsund ára afmæli Íslandsbyggðar

**Þúsund ára afmæli Íslandsbyggðar** var haldið árið 1874 er þúsund ár voru frá landnámi Ingólfs Arnarsonar. Þá fengu Íslendingar sína fyrstu stjórnarskrá.
Straton

**Straton frá Lampsakos** (um 340 f.Kr. – um 268 f.Kr.) var forngrískur heimspekingur, sem fékkst einkum við náttúruheimspeki. Hann tók við sem þriðji skólastjóri Lýkeions við andlát Þeófrastosar.

Straton veitti því meðal annars athygli að fallandi hlutir, t.d. regndropar, auka hraða sinn í fallinu en falla ekki með jöfnum hraða eins og aflfræði Aristótelesar gerði ráð fyrir. 

Hann hélt því einnig fram að í öllum efnislegum hlutum væri mismikið tómarúm sem útskýrði þyngdarmun hlutanna (og efnanna).

Straton er stundum talinn vera fyrsti trúleysingi eða guðleysingi heimspekisögunnar.

Meðal nemenda Stratons var Aristarkos frá Samos.
Sótíon

**Sótíon** frá Alexandríu (uppi um 200-170 f.Kr.) var forngrískur rithöfundur sem reit einkum ævisögur og um hugmyndasögu. Rit hans voru ein meginheimild Díogenesar Laertíosar. Engin rita hans eru varðveitt. 

Meginrit hans Διαδοχή eða Διαδοχαί (*Diadokkē* eða *Diadokkai*, *Raðir*), var fyrsta ritið um sögu heimspekinnar sem vitað er að hafi raðað heimspekingum í ólíka skóla hugsunar, t.d. jóníska skólann (Þales, Anaximandros og Anaximenes). Sennilega var rit Sótíons í þrettán bókum og byggði líklega að einhverju leyti á ritum Þeófrastosar. Rit Sótíons var nægilega áhrifamikið til þess að verða gefið út í styttri útgáfu en þá útgáfu annaðist Herakleides Lembos um miðja 2. öld f.Kr. Sósikrates frá Ródos og Antisþenes frá Ródos sömdu einnig rit með sama titli.
1107

Árið **1107** (**MCVII** í rómverskum tölum)

## Atburðir

* Toba varð Japanskeisari.

## Fædd

## Dáin
* 8. janúar - Játgeir Skotakonungur (f. 1074).
1108

Árið **1108** (**MCVIII** í rómverskum tölum)

## Á Íslandi

* Úlfhéðinn Gunnarsson var kjörinn lögsögumaður.
* Jón Ögmundsson biskup setti á stofn skóla á Hólum (ártalið er ekki öruggt; skólinn er venjulega sagður stofnaður 1106, um leið og biskupsstóllinn, en það hefur líklega verið um tveimur árum seinna).

;Fædd

;Dáin

## Erlendis
* Sigurður Jórsalafari Noregskonungur hélt af stað í krossferð til Jerúsalem.
* Magnús Erlendsson varð fyrsti jarl Orkneyja.
* Loðvík 6. Frakkakonungur tók við ríkjum eftir lát föður síns.

;Fædd

;Dáin
* 29. júlí - Filippus 1. Frakkakonungur (f. 1052).
1109

Árið **1109** (**MCIX** í rómverskum tölum)

## Atburðir

* Krossfarar lögðu Trípólí undir sig.

## Fædd

## Dáin
* 25. júlí - Afonso 1. konungur Portúgals.